สวัสดีค่ะ คือประจำเดือนมาวันที่11/03/63 หมดวันที่15/03/63ค่ะ วันที่17 เวลา 03.00น. มีอะไรกับแฟนแต่สอดอย่างเดียว ไม่ถึง3นาทีค่ะ ไม่มีการหลั่งอสุจิ แต่กลัวอสุจิจะปนกับน้ำหล่อลื่น เช้าเลยไปซื้อยาคุมแบบฉุกเฉินของ เมเปิ้ล ฟอร์ท แบบ 1 เม็ด 1 แผง กินตอน12.00น. ตอนนี้ไม่มีผลข้างเคียงหรืออาการคลื่นไส้ใดๆทั้งสิ้น แบบนี้จะท้องมั้ยคะ หรือเป็นที่น้ำหนักตัวด้วย หนูหนัก 76 ค่ะ ยามีผลต่อน้ำหนักมั้ยคะ มีโอกาสท้องมั้ยคะ
สวัสดีค่ะ หากประจำเดือนมาวันที่ 11 มี.ค. แล้วได้มีเพศสัมพันธ์วันที่ 17 มี.ค. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% นอกจากนี้ หากไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ถือว่าไม่มี แม้จะมีน้ำหล่อลื่นออกมาก็ตาม เพราะในน้ำหล่อลื่นนั้น ไม่มีตัวอสุจิอยู่ ดังนั้น จริงๆ แล้ว จึงไม่ควรทานยาคุมฉุกเฉินไปโดยไม่จำเป็นค่ะส่วนผลข้างเคียงของการทานยาคุมฉุกเฉินต่างๆ เช่น คลื่นไส้ อาเจียน ปวดท้อง เป็นต้น ไม่จำเป็นต้องเกิดขึ้นก็ได้ และการไม่กเิดผลข้างเคียง ไม่ได้หมายความว่ายาไม่ได้ผล หรือจะต้องเกิดการตั้งครรภ์ขึ้นค่ะ ส่วนน้ำหนักตัวที่มากนั้น ไม่ได้มีผลต่อประสิทธิภาพของยาค่ะหลังจากนี้ ไม่ควรใช้ยาคุมฉุกเฉินโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ